b"\n_START_ARTICLE_\n1G\n_START_PARAGRAPH_\n1G (o 1-G) \xc3\xa9s l'abreviaci\xc3\xb3 per a la telefonia m\xc3\xb2bil de primera generaci\xc3\xb3. Aquests tel\xc3\xa8fons amb tecnologia anal\xc3\xb2gica van ser llan\xc3\xa7ats en la d\xc3\xa8cada de 1980. Aquests van continuar despr\xc3\xa9s del llan\xc3\xa7ament comercial dels tel\xc3\xa8fons m\xc3\xb2bils de segona generaci\xc3\xb3. La major difer\xc3\xa8ncia entre el 1G i el 2G \xc3\xa9s que el 1G \xc3\xa9s anal\xc3\xb2gic i el 2G \xc3\xa9s digital; encara que els dos sistemes usen sistemes digitals per connectar les bases de r\xc3\xa0dio a la resta del sistema telef\xc3\xb2nic, la trucada \xc3\xa9s xifrada quan s'usa 2G._NEWLINE_Un dels est\xc3\xa0ndards de 1G \xc3\xa9s el NMT (de l'angl\xc3\xa8s Nordic Mobile Telephone), usat inicialment als pa\xc3\xafsos n\xc3\xb2rdics, i despr\xc3\xa9s tamb\xc3\xa9 a Holanda, Europa de l'Est i R\xc3\xbassia, entre altres. Uns altres inclouen el AMPS usat en els Estats Units, TACS (de l'angl\xc3\xa8s Total Access Communications System) en el Regne Unit, C-450 a Alemanya Oriental, Portugal i el Sud d'\xc3\x80frica, TMA a Espanya, Radiocom 2000 a Fran\xc3\xa7a i RTMI a It\xc3\xa0lia. Al Jap\xc3\xb3 es van implementar m\xc3\xbaltiples sistemes; tres est\xc3\xa0ndards, TZ-801, TZ-802, TZ-803, desenvolupats per NTT, amb un sistema de compet\xc3\xa8ncia operat per DDI usant l'est\xc3\xa0ndard JTACS._NEWLINE_Anteriorment a aquestes tecnologies es va utilitzar el grup de tecnologies 0G als Estats Units, Canad\xc3\xa0, Finl\xc3\xa0ndia, Su\xc3\xa8cia, Dinamarca, Espanya, Filipines, Jamaica, Cuba, Xile, etc."